text: ইটাখুুলির রণ ১৬৮২ সালে আহোম রাজ্য এবং মোগল সাম্রাজ্য-এর মধ্যে গুয়াহাটিতে সংঘটিত হয়েছিল। আহোমরা এই যুদ্ধে মোগলদের বিরুদ্ধে জয় লাভ করেন। আহোম সৈন্য মোগলদের পিছনে ধাওয়া করে পশ্চিমের মানস নদী পর্যন্ত তাড়িয়ে দেন। ইটাখুুলির রণের ফলে মানস নদী আহোম এবং মোগলদের সীমা হিসাবে পরিগণিত হয় এবং ব্রিটিশরা অধিকার করার আগ পর্যন্ত এই সীমা অব্যাহত থাকে। গুয়াহাটির ব্রহ্মপুত্র নদ-এর পারে এই যুদ্ধ সংঘটিত হয়েছিল। এখানে মোগল ফৌজদার মনসুর খান পরাজয় বরণ করেন এবং সৈন্যদের মানস নদী পর্যন্ত পিছতে আদেশ দেন। এর ফলে আহোমরা কামরূপকে মুগলদের হাত থেকে উদ্ধার করতে সক্ষম হয়।
  
  আহোমদের প্রস্তুতি
  ১৬৮১ সালে স্বর্গদেউ গদাধরসিংহ আহোম রাজপাটে বসেন। তাঁর সিংহাসন আরোহণের পরেই গুয়াহাটি থেকে মোগলদের তাড়াতে ১৬৮২ সালের মার্চ মাস থেকে যুদ্ধের প্রস্তুতি আরম্ভ করেছিলেন। তারপরে দিহিঙীয়া আলোণ বরবরুয়ার নেতৃত্বে আহোম সৈন্যের একটি দল মোগলদের সাথে যুদ্ধ করতে অগ্রসর হয়। ইটাখুুলির রণে আহোম সৈন্য তিনটি দলে বিভক্ত হয়। প্রথম দল ছিল ব্রহ্মপুত্র-এর উত্তর দিকে এবং নেতৃত্ব দিয়েছিলেন হলৌ ডেকা ফুকন এবং নামদঙীয়া ফুকন। দ্বিতীয়টি দলকে গড়গঞা চেনিকণি নেওগ ফুকন এবং খামরাক চারিঙিয়া ফুকন ব্রহ্মপুত্রের দক্ষিণ পারে নেতৃত্ব দিয়েছিলেন। তৃতীয়টি দল নৌসেনার ছিল এবং ব্রহ্মপুত্রের মাঝে বান্দর বরফুকন এবং চম্পা পানীফুকন নেতৃত্ব দিয়েছিলেন।
  
  মোগলদের প্রতিরক্ষা
  ইটাখুুলির রণের সময় মোগলদের ফৌজদার মনসুর আলি খান নরিয়াতে ছিলেন। সেজন্য মোগল সৈন্যদের মধ্যে নেতৃত্বের অভাব দেখা দেয়। সেই সময় মুগল সম্রাট ঔরঙ্গজেব মোগল-মারাঠা যুদ্ধের (১৬৮০-১৭০৭) জন্য দক্ষিণ ভারতে ব্যস্ত ছিলেন। সেইমতো বঙ্গ অঞ্চলে ইস্ট ইন্ডিয়া কোম্পানীর মতানৈক্যের জন্য ব্যস্ত ছিলেন।
  
  যুদ্ধের বিবরণি
  আহোম সৈন্যের অগ্রসর হওয়ার খবর পাওয়ার পরে মোগলরা ব্রহ্মপুত্রের উত্তর পারে বাঁশবাড়ি এবং কুরুবা, দক্ষিণ পারে কাজলী এবং জলখাইটি থেকে ইটাখুুলি গড়ে আসে। আহোম সেনার সলল বরগোঁহাই, বান্দর বরফুকন, শদেওয়া খোয়া গোহাঁই, মরঙি খোয়া গোহাঁই এবং অন্যান্য উত্তর পারের শাহ বুরুজের ইটাখুুলি গড়কে লক্ষ্য করেন। সেইমতো দক্ষিণ পারে দিহিঙীয়া বরবরুয়া, চারিং ফুকন এবং অন্যান্য শরণীয়া গড়কে আক্রমণ করেন। নৌসেনাকে নেতৃত্ব দেওয়া পানী বরুয়া বরনদীর মুখে সৈন্যদের রেখেছিলেন।
  
  আহোমদের আক্রমণে মোগল সৈন্যেরা নির্বুদ্ধিতায় পড়ে। তখন ইটাখুুলির সেনাপতি আলি আকবর শরণীয়া গড়ে আহোমদের বিরুদ্ধে যুদ্ধ যান যদিও শোচনীয় পরাজয় বরণ করার জন্য পিছু যেতে বাধ্য হন। এর ফলে ফৌজদার ১৬৮২ সালের ১৭ জুলাই তারিখে ইটাখুুলি ছাড়তে বাধ্য হন এবং আহোম সৈন্য ইটাখুুলি অধিকার করে। ১৬৮২ সালের ১৫ আগস্ট তারিখে পানীদুয়ার মোগল এবং আহোমদের জলে যুদ্ধ হয়। যুদ্ধে মোগল নৌসেনার নেতৃত্বে জয়ন্তসিংহ এবং আহোমদের দিহিঙীয়া রাজখোয়া ছিলেন। যুদ্ধে জয়ন্তসিংহের বাহিনীর পরাজয় হয় এবং তিনি আহোমদের কাছে আত্মসমর্পণ করেন।
  
  নিজেদের পদবী রাখতে না পেরে আলি আকবর সসৈন্যে ধল-পুবাতে ইটাখুুলি ছেড়ে গুয়াহাটিতে বাশের সম্পন্ন মনসুর খানকে সাথী করেন। তাঁরা গোপনে গোপনে নৌকায় করে রাঙামাটি পর্যন্ত পলায়ন করেন।
  তারপরে ইন্দ্রদামন, ডালন সিং এবং কবির খানের স্থলসেনাকে আহোম বরবরুয়ার জল-স্থলসেনাকে পরাজিত করে মানস নদী পর্যন্ত তাড়িয়ে দেন। তারপরে চেতিয়া বরফুকন ইটাখুুলি গড় অধিগ্রহণ করেন।
  
  যুদ্ধের ক্ষয়-ক্ষতি
  ইটাখুুলির রণে দুই পক্ষের ধন-জনের বিস্তর ক্ষতি হয়। মণি-মুক্তা, সোনা-রূপা, তামা, কাঁসা, সীসা, অস্ত্র-শস্ত্র, জীব-জন্তুর বিস্তর ক্ষতি হয়। কারাবাসে থাকা রামসিংহকে ছেড়ে দেওয়া হয়।
  
  কিন্তু গুয়াহাটি ছেড়ে যাওয়া লালুকসোলা বরফুকন-এর ভাই ভাতধরা বরফুকনকে মৃত্যুদণ্ড দেওয়া হয়।
  
  ইটাখুুলির রণের পরে আহোমরা মানস নদী পর্যন্ত অধিকার করে। এই গোটা অঞ্চলের শাসনের জন্য বরফুকনকে দায়িত্বভার অর্পণ করা হয় এবং তিনি গুয়াহাটি থেকে শাসন কর্ম চালান।
  
  তথ্যসূত্র
  
  বহিঃসংযোগ
  
  বিষয়শ্রেণী:যুদ্ধ
  বিষয়শ্রেণী:আহোম রাজ্য
  বিষয়শ্রেণী:আসামের ইতিহাস
title: ইটাখুলির রণ